සංචාරක ශ්‍රී ලංකා කණ්ඩායම සහ බටහිර ඉන්දීය කොදෙව් කණ්ඩායම අතර පැවැත්වෙන දෙවන විස්සයි විස්ස තරඟය මේ වනවිට ක්‍රියාත්මකයි.තරඟය කාසිය වාසිය දිනා පළමුව පන්දුවට පහර දුන් ශ්‍රීලංකා කණ්ඩායම නියමිත පන්දුවාර 20 තුල කඩුලු 06ක් දැවී ලකුණු 160ක් රැස් කළා.එහිදී ධනුෂ්ක ගුණතිලක ලකුණු 56ක් රැස්කළ අතර ආරම්භක පිතිකරුවෙකු ලෙස පිතිකරණ ලැයිස්තුවේ උසස්වීමක් ලැබුණු නවක ක්‍රීඩක පැතුම් නිස්සංක ලකුණු 37ක් රැස් කිරීමට සමත් වුණා.අශේන් බණ්ඩාර ලකුණු 21ක් සහ වනිඳු හසරංග ලකුණු 19ක් ශ්‍රී ලංකා ඉනිම වෙනුවෙන් රැස්කළා.ලකුණු 161ක ඉලක්කයක් හඹා යන කොදෙව් කණ්ඩායම මේ වනවිට කඩුලු 06ක් දැවී ලකුණු 66ක් ලබාගෙන සිටිනවා.කොදෙව් පළමු කඩුල්ලේ හිමිකාරිත්වය දරන්න අකිල ධනංජය අද සමත් වුණේ ආරම්භක පිතිකරු එවින් ලුවිස් ලකුණු 06ක් ලබා සිටියදී දවා ගනිමින්.ලින්ඩන් සිමන්ස් ලකුණු 21ක් රැස්කළ අතර වනිඳු හසරංග ඔහු කඩුල්ල මුවාකිරීමේ වරදට හසුකර ගනු ලැබුවා.ක්‍රිස් ගේල් ලකුණු 16ක් ලබා සිටියදී වනිඳුගේ පන්දුවකට අශේන් බණ්ඩාර වෙත උඩ පන්දුවක් ලබාදී දැවී ගිය අතර ජේසන් හෝල්ඩර් ලකුණු 09කට දවා ගන්නට ධනුෂ්ක ගුණතිලක සමත් වුණා    දෙරට අතර පැවති පළමු තරඟය ජයගත්තේ බටහිර ඉන්දීය කොදෙව් කණ්ඩායමයි.